- मुख्यमंत्री की दरियादिली से होमगार्डों में खुशी , Kasganj News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Kasganj मुख्यमंत्री की दरियादिली से होमगार्डों में खुशी {"_id":"148-50477","slug":"Kasganj-50477-148","type":"story","status":"publish","title_hn":"\u092e\u0941\u0916\u094d\u092f\u092e\u0902\u0924\u094d\u0930\u0940 \u0915\u0940 \u0926\u0930\u093f\u092f\u093e\u0926\u093f\u0932\u0940 \u0938\u0947 \u0939\u094b\u092e\u0917\u093e\u0930\u094d\u0921\u094b\u0902 \u092e\u0947\u0902 \u0916\u0941\u0936\u0940 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
कासगंज। पुलिस के साथ कंधे से कंधा मिलाकर कानून व्यवस्था और अपराधों की रोकथाम में जुटे होमगार्डों को मुख्यमंत्री की दरियादिली खूब रास आ रही है। प्रदेश के मुख्यमंत्री अखिलेश यादव ने होमगार्ड्स संगठन की स्थापना की स्वर्ण जयंती के मौके पर होमगार्डों के कल्याण के लिए घोषणाएं कीं। उन्होंने इस मौके पर होमगार्डों का ड्यूटी, परेड, भोजन, अंतर्जनपदीय भत्ता भी बढ़ाया है। इसके अलावा शहीद आश्रितों को पांच लाख दिए जाने का ऐलान किया गया है। होमगार्ड्स के जवान मुख्यमंत्री की इन घोषणाओं से खुश नजर आए। होमगार्ड रामपाल सिंह ने मुख्यमंत्री की घोषणाओं की तारीफ करते हुए कहा कि इस बढ़ती हुई महंगाई में होमगार्डों का भत्ता 160 रुपये से बढ़ाकर 200 रुपये किया है, यह अच्छा निर्णय है। उन्होंने कहा कि ड्यूटी भत्ता बढ़ने से परिवार के पालन पोषण में कुछ राहत मिलेगी।सुरेश चंद्र ने कहा कि अब दो सौ रुपए का ड्यूटी भत्ता मिलना शुरू हो जाएगा। इसके अलावा शहीद आश्रितों को पांच लाख रुपये के मुआवजा दिए जाने की जो घोषणा मुख्यमंत्री ने की है, यह निर्णय सही हैं। क्योंकि होमगार्ड के जवान पूरी मुस्तैदी के साथ काम कर रहे हैं। पुष्पा देवी का कहना है कि वह पिछले चार वर्षों से होमगार्ड में कार्यरत हैं। उन्होंने कहा कि 160 रुपये का भत्ता कम था, यह भत्ता अब दो सौ रुपए किया गया है, दो सौ रुपए भत्ता किया जाना एक अच्छा कदम है। भोजन और परेड का भत्ता बढ़ाए जाने का निर्णय भी सराहनीय है। बीस साल से होमगार्ड की सेवा में कार्य कर रही होमगार्ड विमला देवी का कहना है कि पिछली सरकार में ही होमगार्ड का भत्ता बढ़ाए जाने की योजना थी, लेकिन किन्हीं कारणवण भत्ता नहीं बढ़ाया गया , जिससे होमगार्ड निराश थे। अब ड्यूटी व अन्य भत्ते बढ़ाने की मुराद पूरी हुई है। जिससे उन्हे खुशी है।
chief ministers pleasure स्पॉटलाइट